அரசு வானியல் கழகப் பொற்பதக்கம்

அரசு வானியல் கழகத்தின் பொற்பதக்கம் (Gold Medal of the Royal Astronomical Society)என்பது  அரசு வானியல் கழகம் (RAS) வழங்கும் மிக உயர்ந்த விருதாகும்.  அரசு வானியல் கழக மன்றத்துக்கு " எந்த அடிப்படையில் விருது வழங்கப்படுகிறது என்பது குறித்து முழுமையான சுதந்திரம் உள்ளது , மேலும் அது எந்த காரணத்திற்காகவும் வழங்கப்படலாம். கடந்த கால விருதுகள் " வானியல் ,புவி இயற்பியல் துறைகளில் சிறந்த தனிப்பட்ட ஆராய்ச்சிகளுக்காகவும் , வானியல், புவியியல் துறைகளில் பொதுவான பங்களிப்புகளுக்காகவும் " வழங்கப்பட்டுள்ளன , அவை கல்விக்காகவோ அறிவியல் நிர்வாகத்துக்காகவோ ஆராய்ச்சி திட்டங்களில் தலைமைவகிப்புக்காகவோ வழங்கப்படலாம். வாழ்நாள் முழுவதும் மேற்கொண்ட ஆராய்ச்சிக்காகவும்  இயல்பிகந்த வாழ்நாள் சாதனையை ஏற்பதற்காகவும் , குறிப்பிட்ட ஆராய்ச்சிகளுக்காகவும் வழங்கப்பட்டுள்ளது.

வரலாறு. 
அரசு வானியல் கழகம் 1820 ஆம் ஆண்டில் நிறுவப்பட்டது. முதல் பொற்பதக்கங்கள் 1824 இல் வழங்கப்பட்டன. 1824 மற்றும் 1827 ஆம் ஆண்டுகளில் வெள்ளிப் பதக்கங்களும் வழங்கப்பட்டன , ஆனால் அந்த நடைமுறை விரைவில் கைவிடப்பட்டது , அதற்கு பதிலாக அரசு வானியல் கழகம் மற்ற விருதுகளை நிறுவியது.

தொடக்க ஆண்டுகளில் , ஆண்டுக்கு ஒன்றுக்கும் மேற்பட்ட பதக்கங்கள் வழங்கப்பட்டன , ஆனால் 1833 வாக்கில் ஆண்டுக்கு ஒரு பதக்கம் மட்டுமே வழங்கப்பட்டது.  1846 ஆம் ஆண்டில் நெப்டியூன் கண்டுபிடிக்கப்பட்டபோது இது ஒரு சிக்கலை ஏற்படுத்தியது , ஏனெனில் ஜான் கோச் ஆடம்சுக்கும்  அர்பெய்ன் லீ வெரியருக்கும் கூட்டாக ஒரு விருது வழங்கப்பட வேண்டும் என்று பலர் நினைத்தனர்மெனவே ஒரு விவாத்ம் எழுந்தது.  1847 இல் எந்த விருதும் வழங்கப்படவில்லை. 1848 ஆம் ஆண்டில் ஆடம்சு, லீ வெரியர் உட்பட பல்வேறு நபர்களுக்கு 12 " சோதனை காலனித்துவ " விருதுகளை வழங்குவதன் மூலம் இந்த விவாதம் தீர்க்கப்பட்டது , மேலும் 1849 ஆம் ஆண்டில் ஆண்டுக்கு ஒரு வரம்புடன் விருதுகள் மீண்டும் தொடங்கப்பட்டன. ஆடம்ஸ் மற்றும் லீ வெரியர் முறையே 1866 , 1868 வரை பொற்பதக்கங்களைப் பெறவில்லை. அப்போதைய அரசு வானியல் கழகத்தின் தலைவரான ஆடம்சு  லீ வெரியருக்கு பதக்கத்தை வழங்கினார்.

தொடக்கத்தில் சில ஆண்டுகளில் , அரசு வானியல் கழகம் சில நேரங்களில் பொருத்தமான பரிந்துரைகள் இல்லை என்று முடிவு செய்தது , எனவே பொற்பதக்கத்தை வழங்கவில்லை. எனவே விருது இல்லாத 17 ஆண்டுகள் உள்ளன - மிக அண்மியது 1942 ( இரண்டாம் உலகப் போரின் இடையூறு காரணமாக வழங்கப்படவில்லை). 1867 மற்றும் 1886 ஆகிய இரண்டிலும் இரண்டு பதக்கங்கள் வழங்கப்பட்டாலும் ஆண்டுக்கு ஒரு பதக்கம் வழக்கமான நடைமுறையாக இருந்தது. 1964 ஆம் ஆண்டில் ஆராய்ச்சி துறைகளில் சமநிலையை உறுதி செய்வதற்காக இந்த விருது ஆண்டுக்கு இரண்டு பதக்கங்களாக விரிவுபடுத்தப்பட்டது - வானியலில் ஒன்று (வானியற்பியல் உட்பட) அண்டவியல், புவி இயற்பியலில் ஒன்று (கோள் அறிவியல் உட்பட) ( தற்போது  கண்டத் தட்டு நகர்வியல் உட்பட). விருது பெறாத அனைத்து ஆண்டுகளும் கீழே பட்டியலிடப்பட்டுள்ளன.

பொற்பதக்கம் பெற்ற முதல் பெண்மணி கரோலின் எர்சல் ஆவார். 1996 ஆம் ஆண்டில் வேரா  உரூபின் வரை வேறு எந்த பெண்ணும் இந்த விருதைப் பெறவில்லை. மார்கரெட் ,பர்பிட்ஜ், ஜெஃப்ரி பர்பிட்ஜ் ஆகியோருக்கு 2005 ஆம் ஆண்டு வானியல் துறையில் பொற்பதக்கம் வழங்கப்பட்டது. இது 1886 ஆம் ஆண்டிலிருந்து முதல் கூட்டு விருதாகியது.

இந்த பதக்கம்  அரசு வானியல் கழகத்தின் முதல்  தலவரான  வில்லியம் எர்சல் கட்டிய 40 அடி தொலைநோக்கியின் படத்தை கொண்டுள்ளது.

பதக்கம் பெற்றவர் பட்டியல்

மேலும் காண்க 

 வானியல் விருதுகள் பட்டியல்
 புவி இயற்பியல் விருதுகளின் பட்டியல்

குறிப்புகள்

மேற்கோள்கள் 

புவி இயற்பியல்
வானியல்
ஐக்கிய இராச்சியம்